**PÁLYÁZATI FELHÍVÁS**

Budapest Főváros X. kerület Kőbányai Önkormányzat Képviselő-testületének Humánszolgáltatási Bizottsága pályázatot ír ki ápolási támogatásra.

**1. A pályázat jogszabályi alapja:**

Budapest Főváros X. kerület Kőbányai Önkormányzat Képviselő-testületének a szociális ellátásokról szóló 3/2015. (II. 20.) önkormányzati rendelete 4. § (2) bekezdése, valamint a
20. §-a.

**2. A pályázat benyújtásának feltételei:**

2.1. A pályázaton részt vehet az a Kőbányán lakóhellyel rendelkező és életvitelszerűen a kerületben lakó 18. életévét betöltött tartósan beteg személy, akinek háztartásában az egy főre jutó havi nettó jövedelem nem haladja meg az öregségi nyugdíj legkisebb összegének 225%-át (64 125 Ft), egyedül élő esetén 300%-át (85 500 Ft), és a háziorvos vagy szakorvos igazolása szerint önmaga ellátásában segítségre szorul.

2.2. A pályázó a pályázat benyújtásakor köteles hitelt érdemlően igazolni az ápolási támogatásra való jogosultságot, valamint egyidejűleg csatolni a pályázati felhívásban szereplő igazolásokat, nyilatkozatokat.

2.3. A pályázatot kizárólag a pályázati adatlap nyomtatványon lehet benyújtani, amelyen az alábbi adatokat kell kitölteni, illetve az alább felsorolt iratokat kell csatolni:

1. a pályázó, illetve a vele közös háztartásban élők természetes személyazonosító adatai (név, születési név, anyja neve, születési helye és ideje), nyilatkozat a pályázati feltételek elfogadásáról,
2. a pályázó és a vele közös háztartásban élők utolsó havi nettó jövedelmének igazolása (munkabér, illetmény, családi pótlék, egyéb rendszeres ellátások, gyermektartásdíj igazolása, egyéni és társas vállalkozó esetében az adóhatóság igazolása a 2015. évi jövedelemről, munkanélküli esetén a munkaügyi szerv igazolása, nyugdíjas esetében a nyugdíjfolyósító szerv által megküldött éves nyugdíjigazolás és nyugdíjszelvény másolata),
3. a háziorvos vagy szakorvos igazolása arról, hogy a pályázó önmaga ellátásában segítségre szorul,
4. a pályázó egészségi állapotának romlását, betegségét igazoló leletek, orvosi dokumentációk másolata.

2.4. A pályázónak a lakcímet igazoló hatósági igazolvány bemutatásával, illetve másolatának csatolásával kell igazolnia a saját és a vele közös háztartásban élők lakóhelyét. Az életvitelszerű tartózkodást az önkormányzat környezettanulmány útján ellenőrizheti.

**3. A pályázat benyújtásának helye és határideje:**

A pályázatokat 2017. február 28-ig folyamatosan lehet benyújtani személyesen a Polgármesteri Hivatal Ügyfélszolgálatán (1102 Budapest, Szent László tér 2-4.) ügyfélfogadási időben (hétfő 8.00-17.30, kedd 8.00-15.30, szerda 8.00-16.00, csütörtök 8.00-15.30, péntek 8.00-13.00) vagy postai úton a Polgármesteri Hivatal Humánszolgáltatási Főosztály Szociális és Egészségügyi Osztálynak címezve az 1102 Budapest, Szent László tér 29. címen.

A pályázattal kapcsolatban bővebb felvilágosítás kérhető Barta Erika egészségügyi referenstől az 1/4338-332-es telefonszámon, illetve a BartaErika@kobanya.hu e-mail címen. A pályázati adatlap igényelhető a fenti e-mail címen, illetve letölthető az önkormányzat honlapjáról ([www.kobanya.hu](http://www.kobanya.hu)). Az adatlap másolható.

**4. A pályázat elbírálásának menete:**

A Polgármesteri Hivatal szükség esetén egy alkalommal hiánypótlási felhívást ad ki. A pályázatokat a szociális ügyekért felelős bizottság folyamatosan bírálja el a soron következő ülésén. A Polgármesteri Hivatal a döntést követően értesíti a pályázókat a pályázat eredményéről. Az ápolási támogatás az Önkormányzat 2016. évi költségvetéséről szóló 3/2016. (II. 19.) önkormányzati rendeletben erre a célra biztosított keretösszeg mértékéig biztosított.

**5. Érvénytelenség:**

Érvénytelen az a pályázat, amely a 2.1-2.4. pontban rögzített feltételeknek nem felel meg.